Στέλλα Χριστοδούλου

Η Στέλλα Χριστοδούλου (19 Ιουλίου 1991, Αθήνα) είναι Ελληνίδα διεθνής αθλήτρια πετοσφαίρισης,Εθνική Ελλάδας Γυναικών 2017 www-old.cev.eu η οποία κατά την περίοδο 2024-25 αγωνίζεται με τη φανέλα του Α.Ο. Θήρας στο Πρωτάθλημα Ελλάδας ως πασαδόρος. Είναι κόρη του παλαίμαχου διεθνή καλαθοσφαιριστή Χρήστου Χριστοδούλου και ανιψιά του επίσης παλαίμαχου διεθνή καλαθοσφαιριστή Φάνη Χριστοδούλου.

 Καριέρα 
Η Στέλλα Χριστοδούλου έκανε τα πρώτα της βήματα στον χώρο της πετοσφαίρισης στις ακαδημίες της Ένωσης Βύρωνα, στις οποίες βρέθηκε το έτος 2000. Στην ομάδα του Βύρωνα παρέμεινε για επτά χρόνια, καθώς το 2007 αποφάσισε να μεταπηδήσει στον Πανελλήνιο.

Το 2010 αποχώρησε από τον Πανελλήνιο και βρέθηκε πολύ κοντά στον Παναθηναϊκό. Ωστόσο το ΑΣΕΑΔ δεν ενέκρινε τη μεταγραφή της στον αθηναϊκό σύλλογο, με αποτέλεσμα να μείνει για έναν χρόνο εκτός αγωνιστικής δράσης.

Στις 23 Αυγούστου του 2011 η Στέλλα Χριστοδούλου ανακοινώθηκε επίσημα από τον Ολυμπιακό Πειραιώς,Στον Ολυμπιακό η διεθνής πασαδόρος, Στέλλα Χριστοδούλου www.sport24.gr  στον οποίο παρέμεινε μέχρι το 2023. Αμέσως καθιερώθηκε ως η βασική πασαδόρος των ερυθρόλευκων, και συνέβαλε τα μέγιστα στην κατάκτηση του πρώτου Πρωταθλήματος στην ιστορία του συλλόγου την περίοδο 2012-13, αλλά και στην κυριαρχία του Ολυμπιακού στον ελληνικό χώρο στα χρόνια που ακολούθησαν. Η συνεχώς βελτιούμενη απόδοσή της την ανέδειξε ως μια από τις κορυφαίες Ελληνίδες πασαδόρους στην ιστορία της γυναικείας πετοσφαίρισης. Από το 2012 μέχρι την αποχώρησή της ήταν η αρχηγός της ομάδας, και αναδείχθηκε πολλές φορές Πολυτιμότερη Παίκτρια αγωνιστικής ημέρας και δύο χρονιές Πολυτιμότερη Παίκτρια (MVP) του Πρωταθλήματος Ελλάδας.

Με την ομάδα του Πειραιά κατέκτησε στις εγχώριες διοργανώσεις 8 συνεχόμενα Πρωταθλήματα Ελλάδας και 8 συνεχόμενα Κύπελλα Ελλάδας. Κορυφαία πάντως στιγμή στην καριέρα της αποτελεί το Χρυσό Μετάλλιο του CEV Τσάλεντζ Καπ της περιόδου 2017-18Ολυμπιακός: Η Στέλλα Χριστοδούλου μιλάει στο GWomen για το έπος της Προύσας www.gazzetta.gr  που κατέκτησε με τον Ολυμπιακό Πειραιώς, στο οποίο αναδείχθηκε ως Πολυτιμότερη Παίκτρια (MVP) της διοργάνωσης.Πολυτιμότερη Παίκτρια CEV Τσάλεντζ Καπ 2018 www-old.cev.eu Στις επιτυχίες της επίσης περιλαμβάνεται και το Ασημένιο Μετάλλιο στην ίδια διοργάνωση το 2017.Το ταξίδι ήταν υπέροχο! www.olympiacossfp.gr 

Τον Ιανουάριο του 2021 το Πρωτάθλημα Ελλάδας είχε διακοπεί εξαιτίας της Πανδημίας COVID-19 και υπήρχε αβεβαιότητα στο πότε και εάν θα συνεχιστεί. Ο Ολυμπιακός σεβόμενος τη βιοποριστική ανάγκη των πετοσφαιριστριών του, επέτρεψε σε όσες ήθελαν να συνεχίσουν την αγωνιστική περίοδο σε ομάδες του εξωτερικού.Συνέντευξη: Η Στέλλα Χριστοδούλου απασφαλίζει… www.novasports.gr  Έτσι η Στέλλα Χριστοδούλου συμφώνησε με τη Μπουγιούκσεχιρ του Αϊδινίου,Στην Τουρκία η αρχηγός του Ολυμπιακού, Στέλλα Χριστοδούλου www.fosonline.gr  όπου συνάντησε τη συμπαίκτριά της στην Εθνική Ελλάδας Ανθή Βασιλαντωνάκη.Η Στέλλα μαζί με την Ανθή στην Τουρκία! sportsfeed.gr  Τον Μάιο του 2021 η Στέλλα Χριστοδούλου επέστρεψε στον Πειραιά μαζί με τις Κατερίνα Γιώτα και Σάσκια Χίπε, που είχαν επίσης ξενιτευτεί για τους ίδιους λόγους.Στέλλα, Κατερίνα, Σάσκια η... επιστροφή! www.olympiacossfp.gr 

Τον Μάιο του 2023 ο προπονητής του Ολυμπιακού Λορέντσο Μιτσέλι, που παρέμεινε στην ομάδα παρότι δεν πρόσφερε κάτι ιδιαίτερο,Έργο Μιτσέλι η κατάρρευση του Ολυμπιακού www.fosonline.gr  θεώρησε ότι η Στέλλα Χριστοδούλου δεν μπορούσε πλέον να προσφέρει τις υπηρεσίες της στις ερυθρόλευκες...Στέλλα ψυχάρα Ολυμπιακάρα! (Η Στέλλα Χριστοδούλου δεν βρίσκεται στα πλάνα του Μιτσέλι) www.fosonline.gr 

Ο Ολυμπιακός Πειραιώς αποχαιρέτησε την εμβληματική αρχηγό του με την ακόλουθη ανακοίνωση:
«23/8/2011. Μια... απλή ημερομηνία, τότε για τον Ολυμπιακό. Ωστόσο 12 χρόνια μετά, αυτή η ημερομηνία θα μείνει ανεξίτηλα χαραγμένη στην ιστορία της ομάδα βόλεϊ Γυναικών του Θρύλου. Η ημέρα που η Στέλλα Χριστοδούλου φόρεσε και επίσημα την ερυθρόλευκη φανέλα! 20 χρονών τότε, με όλο το μέλλον μπροστά της, η Στέλλα μετακόμισε στο μεγάλο λιμάνι. Ούτε η ίδια ούτε κανένας δεν μπορούσε να φανταστεί τι θα ακολουθούσε. Οκτώ πρωταθλήματα, οκτώ Κύπελλα, ένα ευρωπαϊκό, το ιστορικό Τσάλεντζ Καπ του 2018. Σύνολο: 17 τρόπαια στα συνολικά 18 του Ολυμπιακού στο τμήμα βόλεϊ Γυναικών!
Η Στέλλα Χριστοδούλου πέτυχε τα... πάντα στον Ολυμπιακό. Τίμησε το σύλλογο μας και το περιβραχιόνιο της αρχηγού, έδωσε και την ψυχή της στα γήπεδα! Μία εμβληματική αρχηγός, ένας εξαιρετικός άνθρωπος, με αξιοπρέπεια, η Στέλλα ολοκλήρωσε την επιτυχημένη «θητεία» της στον Θρύλο. Στέλλα, σε ευχαριστούμε για όλα! Σου ευχόμαστε τα καλύτερα στη ζωή σου, τόσο σε αθλητικό, όσο και σε προσωπικό επίπεδο.Εις το επανιδείν!» Στέλλα, σε ευχαριστούμε για όλα! www.olympiacossfp.gr 

Τον Ιούνιο του 2023 η Στέλλα Χριστοδούλου αποφάσισε να συνεχίσει την τόσο σπουδαία καριέρα της στον Α.Ο. Θήρας, στη μεγαλύτερη ίσως μεταγραφή στην ιστορία της ομάδας της Σαντορίνης,“Έδεσε” στη Σαντορίνη η Στέλλα Χριστοδούλου atlantea.news  και με την οποία αναδείχθηκε Πολυτιμότερη Παίκτρια (MVP) της 14ης αγωνιστικής του Πρωταθλήματος Ελλάδας 2023-24.Η Στέλλα Χριστοδούλου  MVP της 14ης αγωνιστικής της Volley League Γυναικών 2023-24 www.volleyball.gr  Κατά την 22η αγωνιστική του Πρωταθλήματος 2023-24, πριν τον Αγώνα Ολυμπιακού - Α.Ο. Θήρας, η ομάδα του Πειραιά τίμησε με αναμνηστική πλακέτα την επί 12 χρόνια εμβληματική αρχηγό του.Ο Ολυμπιακός τίμησε την εμβληματική Στέλλα Χριστοδούλου www.ertsports.gr 
Η Στέλλα Χριστοδούλου ανανέωσε την παραμονή της στην ομάδα της Σαντορίνης και κατά την περίοδο 2024-25.Με «μαέστρο» τη Στέλλα Χριστοδούλου και φέτος ο Α.Ο. Θήρας www.volleyplanet.gr 

 Ατομικές επιτυχίες 
Σε ατομικό επίπεδο η Στέλλα Χριστοδούλου ανακηρύχθηκε Πολυτιμότερη Παίκτρια του Πρωταθλήματος Ελλάδος των περιόδων 2016-17Η Χριστοδούλου Πολυτιμότερη Παίκτρια της περιόδου 2016-17 www.sport24.gr  και 2018-19Η Χριστοδούλου Πολυτιμότερη Παίκτρια του Πρωταθλήματος Ελλάδας 2018-19 www.volleyball.gr - Επίσημος ιστότοπος της ΕΟΠΕ  καθώς επίσης και του Κυπέλλου Ελλάδας το 2014Κυπελλούχος ο Ολυμπιακός για το 2014, MVP η Χριστοδούλου www.zougla.gr  και το 2019.Πολυτιμότερη Παίκτρια Κυπέλλου Ελλάδας 2019 www.volleyball.gr - Επίσημος ιστότοπος της ΕΟΠΕ  Με την κατάκτηση του Κυπέλλου Ελλάδας το 2019, η διεθνής πασαδόρος έφτασε τις 8 κατακτήσεις και ισοφάρισε την επίδοση μιας άλλης μεγάλης αθλήτριας, της Ρούξι Ντουμιτρέσκου.8ο Κύπελλο Ελλάδας για τη Στέλλα Χριστοδούλου www.volleyball.gr 
Το 2018 πρόσθεσε μία ακόμα τιμητική διάκριση στις ατομικές της επιτυχίες με την ανάδειξή της ως Πολυτιμότερη Παίκτρια (MVP) του CEV Τσάλεντζ Καπ, που κατέκτησε εκείνη τη χρονιά με τον Ολυμπιακό Πειραιώς.

 Διεθνής καριέρα 
Η καριέρα της Στέλλας Χριστοδούλου στα Εθνικά συγκροτήματα ξεκίνησε στην Εθνική Νεανίδων με συμμετοχές στα προκριματικά του Ευρωπαϊκού Νεανίδων 2008,Εθνική Νεανίδων 2018 www-old.cev.eu και φυσικά συνεχίστηκε στην Εθνική Γυναικών. Έχει λάβει μέρος στους Μεσογειακούς του 2013Μεσογειακοί 2013 Πετοσφαίριση Γυναικών www.volleynews.gr  και του 2018, σε προκριματικούς ΠαγκοσμίωνΠροκριματικά Παγκοσμίου 2014: Ελλάδα - Λιχτενεστάϊν 3-0 www-old.cev.eu και Ευρωπαϊκών Πρωταθλημάτων,Προκριματικά Ευρωπαϊκού 2015: Ελλάδα-Πορτογαλία 2-3 www-old.cev.eu καθώς και σε αγώνες για την Ευρωπαϊκή Λίγκα,Ευρωπαϊκή Λίγκα 2016, Ελλάδα-Ουγγαρία 3-0 www-old.cev.eu στην οποία κατέκτησε με την Εθνική ομάδα δύο χάλκινα μετάλλια στις διοργανώσεις του 2015Ευρωπαϊκή Λίγκα 2015 - Τελική φάση www-old.cev.euΕυρωπαϊκή Λίγκα 2015 - Αγώνας 3ης θέσης: Ελλάδα - Ουγγαρία 2-3 www-old.cev.eu και του 2016.Ευρωπαϊκή Λίγκα 2016 - Τελική φάση www-old.cev.euΕυρωπαϊκή Λίγκα 2016 - Αγώνας 3ης θέσης: Ελλάδα - Αζερμπαϊτζάν 1-3 www-old.cev.eu

Το 2018 ήταν η αρχηγός της Εθνικής Ελλάδας που κατέκτησε το Ασημένιο μετάλλιο στους Μεσογειακούς Αγώνες της Ταρραγόνας.Ασημένιο Μετάλλιο της Εθνικής Ελλάδας στους Μεσογειακούς του 2018 www.volleynews.gr  Τον Αύγουστο του 2019 ήταν η βασική πασαδόρος της εθνικής Ελλάδας στους τελικούς του Ευρωπαϊκού Πρωταθλήματος,Ευρωπαϊκό Πρωτάθλημα 2019: Ελλάδα - Γαλλία 3-0 www.sport24.gr  στο οποίο η Ελλάδα κατέκτησε την 14η θέση μεταξύ των 32 χωρών που συμμετείχαν.

Τον Μάρτιο του 2022 η Στέλλα Χριστοδούλου μετά από μια πλούσια καριέρα ανακοίνωσε την απόφασή της να αποχωρήσει για προσωπικούς λόγους από την Εθνική Ελλάδας, στην οποία είχε διατελέσει αρχηγός από τον Μάιο του 2017. Η τελευταία εμφάνιση της αρχηγού στα μπλε έγινε το Καλοκαίρι του 2021 στην τελική φάση του Ευρωπαϊκού Πρωταθλήματος στη Φιλιππούπολη της Βουλγαρίας.Εθνική: Τίτλοι τέλους για τη «μαέστρο» Στέλλα Χριστοδούλου www.novasports.gr  Τελευταίο της παιχνίδι ήταν αυτό απέναντι στην Εθνική Γερμανίας στις 24 Αυγούστου 2021.Ευρωπαϊκό 2021: Ελλάδας - Γερμανία 0-3 www.volleyball.gr 
Η Στέλλα Χριστοδούλου κατέγραψε περισσότερες από 125 συμμετοχές στη γαλανόλευκη,* Οι πλήρεις συμμετοχές δεν είναι καταγεγραμμένες από την ΕΟΠΕ. που την κατατάσσουν στην πρώτη πεντάδα των αθλητριών με τις περισσότερες παρουσίες με το εθνόσημο.Ατομικές συμμετοχές Εθνικής Γυναικών έως 2017-18 

 Διεθνείς Τίτλοι - Διακρίσεις 
Μεσογειακοί Αγώνες
  2018: Ταραγόνα, ΙσπανίαΕυρωπαϊκή Λίγκα
  2015
  2016

Συλλογικοί τίτλοι - Διακρίσεις
 Διεθνείς διοργανώσεις 
CEV Τσάλεντζ Καπ
 : 2018 (Ολυμπιακός Πειραιώς)
 : 2017 (Ολυμπιακός Πειραιώς)

 Εθνικά Πρωταθλήματα 8 Πρωταθλήματα Ελλάδας
 2012-13, 2013-14, 2014-15, 2015-16, 2016-17, 2017-18, 2018-19, 2019-20 (Ολυμπιακός Πειραιώς)
 2η Θέση: 2011-12, 2021-22, 2022-23 (Ολυμπιακός Πειραιώς)

 Εθνικά Κύπελλα 
'8 Κύπελλα Ελλάδας
 2012, 2013, 2014, 2015, 2016, 2017, 2018, 2019 (Ολυμπιακός Πειραιώς)

 Ατομικές διακρίσεις 
 Κύπελλο Ελλάδας 2014 - Τελική Φάση (Πύλος): Πολυτιμότερη Παίκτρια (MVP) 
 Ευρωπαϊκή Λίγκα 2015: Καλύτερη Πασαδόρος Ευρωπαϊκή Λίγκα 2015 - Raking Seleccion - Setter Ranking www-old.cev.eu
 Πρωτάθλημα Ελλάδας 2016-17: Καλύτερη πασαδόρος,Οι καλύτερες του Πρωταθλήματος 2016-17 www.greekvolley.gr  Πολυτιμότερη Παίκτρια (MVP) Πρωταθλήματος 
 Πρωτάθλημα Ελλάδας 2017-18: Πολυτιμότερη Παίκτρια (MVP) 22ης αγωνιστικής ημέρας Πολυτιμότερη Παίκτρια (MVP) 22ης αγωνιστικής 2017-18 www.volleyball.gr 
 CEV Τσάλεντζ Καπ 2018: Πολυτιμότερη Παίκτρια (MVP) 
 Πρωτάθλημα Ελλάδας 2018-19: Πολυτιμότερη Παίκτρια (MVP) 18ης αγωνιστικής ημέρας] Πολυτιμότερη Παίκτρια (MVP) 18ης αγωνιστικής 2018-19 www.volleyball.gr 
 Κύπελλο Ελλάδας 2019 - Τελική Φάση (Σέρρες): Πολυτιμότερη Παίκτρια (MVP) 
 Πρωτάθλημα Ελλάδας 2018-19: Πολυτιμότερη Παίκτρια (MVP) Πρωταθλήματος 
 Πρωτάθλημα Ελλάδας 2023-24: Πολυτιμότερη Παίκτρια (MVP) 14ης αγωνιστικής ημέρας 

 Παραπομπές 

 Εξωτερικοί σύνδεσμοι - Πηγές 
 Στέλλα Χριστοδούλου: Παρουσίαση - Ατομικά στοιχεία - Ομάδες - Διακρίσεις women.volleybox.net
 Στέλλα Χριστοδούλου - Στοιχεία - Ομάδες καριέρας www.greekvolley.gr
 Στέλλα Χριστοδούλου - Ευρωπαϊκή παρουσία www-old.cev.eu
 Ιστορία του Κυπέλλου Ελλάδας Γυναικών www.volleynews.gr 
 Τέλος εποχής στον Ολυμπιακό: Αποχωρεί μετά από 12 χρόνια η Στέλλα Χριστοδούλου www.sportal.gr 
 Στέλλα Χριστοδούλου - Αρχείο www.ertsports.gr 
 ΑΟ Θήρας: Ανακοίνωσε την απόκτηση της Στέλλας Χριστοδούλου www.sport24.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες ΑΟ Θήρας